Taavi Aas
Taavi Aas (sündinud 10. jaanuaril 1966 Tallinnas) on Eesti poliitik, 2023. aasta maist Jõgeva vallavanem. Taavi Aas oli alates 26. veebruarist 2002 Eesti Keskerakonna liige. 23. oktoobril 2023 astus ta Keskerakonnast välja. Aastatel 2005–2017 oli Aas Tallinna abilinnapea, 2015–2017 Tallinna linnapea kohusetäitja ja 2017–2019 oli Tallinna linnapea. 2010. aastal valiti ta Eesti Linnade Liidu juhatuse esimeheks. Taavi Aas oli alates 29. aprillist 2019 majandus- ja taristuminister Jüri Ratase teises valitsuses ning alates 26. jaanuarist 2021 kuni 3. juunini 2022 Kaja Kallase esimeses valitsuses.